《九坝》
清代·赵旭

凶山锯齿排，槁壤釜底狭。恃兹竟倡乱，狂徒岂畏法。

激变纵有由，芟夷关夙业。事平不值哂，势盛任威胁。

强拒弱则避，首鼠甘与狎。后死如见贼，几人志不怯。

官勿蜣转粪，民防虎出柙。好安上下分，重见王泽洽。

作者简介：赵旭，字石知，一字晓峰，桐梓人。诸生，官荔波教谕。殉难，赠国子监学录。有《播川诗钞》。